Teatrifestivalid on alati koht, kus südamest naerda saab, ükspuha, oled sa ettevalmistajate, lavastajate-näitlejate või lihtsalt publiku seas. Tänavusel juubelifestivalil oli nimeks "EMT ballaadid" ning kogu firma 20-aastase ajaloo draama, traagika ja koomika sai lavalaudadelt läbi kantud. Olgu siis tegu Tõnu 40.sünnipäeva tähistamisega (mis läks ajalukku suurima võrgurikke päevana), jõulupakke saavate laste vanuse piiramisega (mille taga kunstilises tõlgenduses oli Aime ja Peetri nurin selle üle,  et nende juba kolmekümnendatesse jõudnud pisi-Ando ja pisi-Priit pakist ilma jäid), tippjuhtide vahetuse tegelikud tagamaad, Rootsi komandeeringud peast Pipistumiseni välja, maatriksjuhtimise võlud, pakettide koostamise võlu ja valu ja palju-palju muud. "Küll siin on ikka hea töötada!" oli läbiv niit kõikides stseenides, muundudes ainult Yariste loosimise eest vastutaja suus "Küll siin ikka oli hea töötada!"-ks   Ja ballaadide lõpetuseks saatis peadirektor kõiki heroiliselt kosmosesse…